યુવતીઓએ બહાર રહેવું હોય તો કેટલી સજાગતા દાખવવી પડે તેવી એખ ઘટના અમદાવાદમાં બની હતી. જેમાં એક યુવતી ચાંદખેડામાં જ્યાં ભાડે રહેતી હતી ત્યાંથી તેના બાથરૂમમાંથી તેને સ્પાય કેમેરા મળી આવતા તેણે મકાનમાલિક આધેડ સામે ચાંદખેડા પોલીસ સ્ટેશનમાં કેસ દાખલ કર્યો હતો. ચાંદખેડામાં રહેતા અને ટોરેન્ટ કંપનીમાં મેનેજર તરીકે ફરજ બજાવતા આધેડે બે યુવતીઓને થોડા દિવસો પૂર્વે ભાડે આપેલા ફ્લેટના બાથરૂમમાં કેમેરો ગોઠવ્યો હોવાની ફરિયાદ ચાંદખેડા પોલીસમાં નોંધાઈ છે. નફ્ફટ મકાન માલિકનો આના પાછળનો ઈરાદો જો કે બર આવ્યો ન હતો અને સમગ્ર ભાંડો ફૂટતાં તેને પોલીસ હવાલે કરાયો હતો.